Amennuɣ n Lewnis Ayt Mengellat d win i d-yellan deg yal asefru, deg yal taseddart, d amennuɣ i d-yellan s tutlayt d usentel. Tamedyazt-ines d annar n umennuɣ s wawal ɣef wawal maca amennuɣ-a yezga irennu deg cbaḥa n tira, d netta i d-yellan deg lmendad i tira n umedyaz-a, xas akken amenuɣ yezga deg tmedyazt-ines maca isental yettnaɣen zgan tessen seg yiwen n uḍebsi : lḥaq / lbaṭel, lxir/cceṛ, lekdeb/tidett, tudert/lmut, akessar/ assawen, lfarḥ/lqarḥ, iḍ/ass, sbaḥ/tameddit, awal/ tasusmi.